钦定古今图书集成/明伦汇编/氏族典/第147卷 > 孙觌
## 钦定古今图书集成/明伦汇编/氏族典/第147卷 > 孙觌

按《武进县志》：“觌字仲益，别号鸿庆居士。宋嘉祐二年，
苏轼与阳羡蒋之奇同宴琼林，日坐相接，慕阳羡山
水之胜，遂约卜居。有单锡亦同年进士，妻以甥女，托
问田于常。又遇乡人孙治，见其愿悫好义，贫而鳏居，
后有黄州之逐，以一妾赠之，知有孕，且嘱焉。在黄州，
欲移临汝，轼上章言有田在常，愿得居之。上允，遂返”
于常。他日访孙治，果得子，已能读书矣，因命名曰觌
轼。卒于顾塘桥孙氏之馆。觌，大观三年进士，举词学
兼茂科，仕至翰林学士，历吏、户二部尚书，立朝正直。
南渡后，因忤执政，退居湖滨西徐里，置别业曰“十亩
坊”，耕桑其间，著《鸿庆集》。